Markkinointiviestinnän teemat ja arvot, osa 2: Konkreettisuus ja nuorekkuus | Silverbankin blogi
← Miksi suomalainen ei halua yrittäjäksi?
Markkinointiviestinnän teemat ja arvot, osa 3: Avoimuus →
Markkinointiviestinnän teemat ja arvot, osa 2: Konkreettisuus ja nuorekkuus	Julkaistu 23.7.2010	by Silverbank Konkreettisuus
Konkreettisuudella tarkoitamme pääasiassa sitä, että Silverbankin kautta sijoitetut varat on sidottu fyysiseen hopeaan. Verrattuna perinteiseen pankkitoimintaan Silverbankin säilytykset eivät siis ole vain numeroita bittiavaruudessa, vaan tilin saldoa vastaa sama määrä fyysistä hopeaa holvissa. Koska holvissa oleva hopea on suoraan asiakkaan omistuksessa ja Silverbank huolehtii ainoastaan sen säilyttämisestä eikä sijoita sitä millään tapaa eteenpäin perinteisten sijoituspalveluiden tapaan, asiakkaat voivat myös halutessaan hakea omat hopeansa holvista pois ilman erillisiä kustannuksia milloin tahansa. Tieto siitä, että omat talletukset voi oikeasti hakea itselleen, luonee eräänlaista turvallisuuden tunnetta asiakkaissa. Lisäksi traditionaalisten pankkien talletepaosta aiheutuvat likviditeettikriisit eivät näin ollen kosketa Silverbankia lainkaan. 🙂
Toisaalta konkreettisuus ilmenee toiminnassamme myös siinä, että päätökset pyritään implementoimaan mahdollisimman nopeasti käytäntöön. Tämän mahdollistaa matala hierarkia ja voimautettu tiimi.
Silverbankin perustajat ja osakkaat ovat nuoria ja muutamaa poikkeusta lukuunottamatta alle 40-vuotiaita. Tämä on sijoituspalvelujen markkinoilla jotain aivan uutta, koska suurimmassa osassa markkinoilla toimivista yrityksistä ihmiset ovat huomattavasti vanhempia. Nuorekkuus onkin eräs keino, jolla Silverbank voi differoida itseään selkeästi kilpailevista sijoituspalveluista.
Tiimin nuorekkuuden vastapainoksi Silverbank on nimittänyt hallituksen neuvonantajaksi erillisen ”advisor boardin”, jossa ovat osallisina yrityksen vanhimmat sijoittajat. Advisor boardin ikäero Silverbankin tiimiin luo markkinoinnillisesti helposti hyödynnettävän kontrastin yrityksen henkilörakenteeseen: periaatteessa Silverbankin jokapäiväisessä toiminnassa kiteytyy ajatus siitä, että nuoret kuuntelevat konkareiden neuvoja ja konkarit oppivat nuorilta uutta. Molemmat osapuolet hyötyvät ja näin myös asiakkaamme. 🙂
Kategoria(t): Perustaminen Avainsana(t): advisor board, konkreettisuus, liiketoimintamalli, nuorekkuus. Lisää kestolinkki kirjanmerkkeihisi.	← Miksi suomalainen ei halua yrittäjäksi?